open-index/open-wikipedia-markdown huggingface dataset:
Darren Campbell

**Darren Campbell** (s. 12. syyskuuta 1973 Manchester, Englanti) on englantilainen yleisurheilija.

Darren aloitti uransa voittamalla nuorten Euroopan-mestaruuden 100 sekä 200 metrillä vuonna 1991 Thessalonikissa, Kreikassa. Seuraavana vuonna nuorten maailmanmestaruuskilpailuissa hän voitti molemmilla matkoilla hopeaa Ato Boldonin takana.

Euroopan-mestaruuskilpailuissa 1998 Campbell voitti kultaa sadalla metrillä ja pikaviestissä Ison-Britannian joukkueessa.

Sydneyn olympialaisissa 2000 hän voitti hopeaa 200 metrillä. Vuonna 2004 Ateenassa hän voitti olympiakultaa 4 x 100 metrin viestijuoksussa. He voittivat toiseksi tulleen Yhdysvaltain joukkueen 1 sadasosasekunnilla kauden parhaalla tuloksella 38,07.

Göteborgin EM-kilpailuissa 2006 Campbell voitti kultaa pikaviestissä. Pian kisojen jälkeen elokuussa 2006 hän ilmoitti lopettavansa uransa.

## Henkilökohtaiset ennätykset
*50 m: 5,77 (1999)
*60 m: 6,59 (2003)
*100 m: 10,04 (1998)
*150 m: 15,47 (1997)
*200 m: 20,13 (2000)

## Lähteet
*
Toni Sihvonen

**Toni Sihvonen** (s. 19. helmikuuta 1971 Seinäjoki) on suomalainen jääkiekkovalmentaja ja entinen jääkiekkoilija. Hän on nykyisin Oulun Kärppien valmennustiimissä, ja hänen ensimmäinen kautensa valmentajana oli .

Sihvosen veli Petteri Sihvonen on valmentaja ja jääkiekkojournalisti.

## Pelaajaura
Sihvonen pelasi ensimmäisen kautensa aikuisten tasolla kaudella 1989–1990, jolloin hän pelasi I-divisioonassa Hockey-Reippaassa. Reipas nousi kaudeksi  SM-liigaan ja Sihvonen pelasi aina kauteen  asti seurassa, kunnes kaudeksi  siirtyi Turun Palloseuraan. TPS:ää Sihvonen edusti myös kaudella  ja molempien kausien aikana Sihvonen edusti myös toista turkulaista seuraa, Kiekko-67:ää. Kaudella 1993–1994 voitti SM-liigassa hopeaa ja mestaruuden kaudella 1994–1995.

Sihvonen jatkoi uraansa kaudella  HIFK:ssa. Kaudella  hän voitti toisen Suomen mestaruutensa. Seuraavalla kaudella, , Sihvonen voitti HIFK:ssa hopeamitalin, ja pääsi ensimmäistä kertaa edustamaan Suomea maailmanmestaruuskilpailuissa. Kyseisissä vuoden 1999 Norjan MM-kilpailuissa Suomi oli toinen. Sihvonen edusti HIFK:ta kauteen , jona aikana Sihvonen ehti olla vielä kaksissa MM-kisoissa: 2000 Venäjän MM-kisoissa Suomi oli kolmas ja vuoden 2001 Saksan MM-kisoissa Suomi oli toinen.

Sihvonen pelasi Ruotsin Elitserienissä kaudella 2001–2002, AIK:ssa. Kaudeksi  Sihvonen palasi Helsinkiin, nyt Jokereihin. Välivuoden jälkeen Sihvonen siirtyi kaudeksi  Oulun Kärppiin, jossa voitti kolmannen Suomen mestaruutensa. Tämän jälkeen Sihvonen palasi kaudeksi  Lahteen, jossa seuran nimi oli nyt Pelicans. Pelattuaan myös kauden  Lahdessa, Sihvonen siirtyi Itävallan pääsarjassa pelaavaan unkarilaisseuraan, Alba Volán Székesfehérváriin.

Pelattuaan kauden 2007–2008 Unkarissa, Sihvonen palasi Suomeen, ja Mestiksessä pelaavaan Vaasan Sportiin. Sportissa Sihvonen voitti kaudella 2008–2009 Mestiksen mestaruuden. Pelaajauransa Sihvonen päätti Sportissa kaudella 2009–2010.

## Saavutukset
* MM-hopeaa: 1999, 2001
* MM-pronssia: 2000
* Suomen mestaruus: TPS 1994–1995,  HIFK 1997–1998, Oulun Kärpät 2004–2005
* Mestiksen mestaruus: Vaasan Sport 2008–2009

## Tilastot

## Lähteet
* 
 
## Aiheesta muualla
* 
*
Tomi Einonen

**Tomi Einonen** (s. 17. huhtikuuta 1970 Eura) on suomalainen toimittaja. Hän on työskennellyt huhtikuusta 2018 lähtien MTV Uutisten vastaavana päätoimittajana ja Mediahub Helsingin toimitusjohtajana. Einonen on työskennellyt MTV3:n uutistoimituksessa vuodesta 1999 muun muassa toimittajana ja uutisankkurina. 

Einonen on työskennellyt aiemmin Yleisradion Poliisi-TV:ssä. Hän on myös ohjannut *Pohjantähden alla* -sarjassa vuonna 1999 esitetyt ohjelmat *Yön turvaajat* ja *Katulamppu keskellä merta*.

Einosen aviopuoliso on Yleisradion uutistoimittaja Piia Pasanen, ja pariskunnalla on kaksi lasta.

## Lähteet
* Tomi Einonen nimitetty MTV Uutisten toimituspäälliköksi MTVUutiset.fi 21.10.2014.

### Viitteet
László Kubala

**László Kubala Stecz** (10. kesäkuuta 1927 Budapest, Unkari – 17. toukokuuta 2002 Barcelona, Espanja) oli syntyperältään slovakialais-unkarilainen jalkapalloilija ja jalkapallovalmentaja.

Kubala oli pelipaikaltaan hyökkääjä ja edusti urallaan muun muassa Ferencvárosia, Slovan Bratislavaa, Vasasia, Barcelonaa ja Españolia. Pisimpään, vuodet 1951–1961, hän edusti espanjalaista Barcelonaa, jossa hän teki pelaamassaan 345 ottelussa 274 maalia kaikki kilpailut mukaan lukien ja voitti useita mestaruuksia. Kubalaa on pidetty Barcelonan historian parhaana pelaajana. Hän muodosti joukkueen tehokkaan hyökkäyslinjan Basoran, Césarin, Manchónin ja Morenon kanssa. Hän pelasi myös Tšekkoslovakian, Unkarin ja Espanjan maajoukkueissa.

Pelaajauransa jälkeen Kubala siirtyi valmentajaksi ja luotsasi useita seurajoukkueita pääasiassa Espanjassa. Vuodet 1969–1980 hän toimi Espanjan maajoukkueen valmentajana ja johdatti joukkueen vuoden 1978 MM-kilpailuihin ja 1980 EM-kilpailuihin.

László on Kubalan etunimen unkarinkielinen muoto. Nimi esiintyy maasta ja kielestä riippuen yleisesti myös muodoissa Ladislav, Ladislao ja Ladislau. Monimuotoiset sukujuuret omannut Kubala piti itseään kosmopoliittina.

## Saavutukset pelaajana

**Barcelona**

* Inter-Cities Fairs Cup: 1958, 1960
* Copa Latina: 1952
* Primera División: 1952, 1953, 1959, 1960
* Copa del Generalísimo: 1951, 1952, 1953, 1957, 1959
* Copa Eva Duerta: 1952, 1953

## Lähteet

## Aiheesta muualla
* FC Barcelona: Legendary players 
* FC Barcelona: Managers 
* LFP: Jugadores 
* LFP: Entrenadores 
* Fútbol en la Red: Jugadores de la Selección  
* Fútbol en la Red: Entrenadores de la Selección
Michelle Wie

**Michelle Sung Wie West** (, s. 11. lokakuuta 1989) on yhdysvaltalainen golfinpelaaja. Hän voitti ammattilaisurallaan vuosina 2005–2023 yhden naisten major-turnauksen, Yhdysvaltain avoimet 2014.

## Varhaisvuodet
Wie syntyi Honolulussa Havaijilla amerikankorealaiseen maahanmuuttajaperheeseen ja alkoi pelata golfia nelivuotiaana. Kymmenvuotiaana hän teki oman henkilökohtaisen lyöntipeliennätyksensä 64, 18-reikäisellä *Olomana Golf Links* -kentällä, joka on Havaijin suosituin links-tyylinen golfkenttä. Samana vuonna hänestä tuli nuorin golfaaja, joka oli päässyt USGA:n amatöörikilpailuun. Samalla hän eteni naisten *U.S Amateur Public Links* -reikäpeliotteluun isoäitinsä mailoilla pelaten.

## Amatöörivuodet 2002–2004
Wie voitti vuonna 2002 Havaijin avoimen lyöntipelikisan kolmentoista lyönnin erolla toiseksi tulleeseen Cindy Rarickiin. Hänestä tuli myös nuorin LPGA:n kisaan selviytynyt nainen, sillä hän pelasi *Takejufi Classicissa* kaksi kierrosta, mutta ei selvinnyt kolmannelle kierrokselle.

Vuonna 2003 Wiestä tuli nuorin pelaaja, joka on selvinnyt karsintarajan yli LPGA:n kilpailussa. Muutama kuukausi sen jälkeen hän voitti historiallisesti *Women's Amateur Public Links* -kilpailun ja teki uuden ennätyksen ollessaan nuorin minkään USGA:n järjestämän aikuisten kilpailun voittaja.

Vuonna 2004 Wiesta tuli neljäs nainen, joka on koskaan osallistunut miesten joukossa PGA-kilpailuun. Hän pelasi 72–68 (par 70) ja jäi yhden lyönnin päähän loppukierroksen karsintarajan ylittämisestä.

Vuonna 2003 Wie nimettiin Yhdysvaltain joukkueeseen Curtis Cupiin ja hänestä tuli nuorin pelaaja Yhdysvaltain joukkueen pelaajana. Jos Wie olisi ollut ammattilainen jo vuonna 2004, hän olisi ansainnut 250&nbsp;000 dollaria voitoistaan.

## Ammattilaisura

Wie oli jo pitkään kerännyt huomiota sekä pituutensa (185&nbsp;cm) että pitkien draiviensa vuoksi. Wien avauslyöntien keskiarvot olivat 16-vuotiaana noin 255 metrin luokkaa.

Wie aloitti kautensa vuonna 2005 osallistumalla jälleen PGA:n Sony Openiin Havaijilla, mutta pääsemättä taaskaan loppukierroksen karsintarajan yli. Sen jälkeen hän kilpaili taas LPGA:lla sijoittuen toiseksi SBS Openissa Turtle Bayssa. Sinä samaisena kesäkuuna hän sijoittui toiseksi LPGA Championship -kilpailussa. U. S. Women's Openissa, Wie oli kolmen kierroksen jälkeen jaetulla kolmannella sijalla, mutta viimeisen kierroksen tulos 82 pudotti hänet jaetulle 23. sijalle. Viikko sen jälkeen Wie yritti taas päästä miesten kilpailun loppukierroksen karsintarajan yli, mutta jäi tällä kertaa kahden lyönnin päähän.

Wie osallistui PGA-kiertueella kutsupelaajana kaikkiaan kahdeksaan kilpailuun selviytymättä jatkokierroksille kertaakaan.

Vuonna 2006 *[[Time]]*-lehti valitsi Wien ”niiden 100 henkilön joukkoon, jotka muokkaavat maailmaamme”.

Wie voitti ensimmäinen ammattilaisturnauksensa Meksikossa marraskuussa 2009. 

Wie ilmoitti vuonna 2023 lopettavansa ammattilaisuransa.

## Lähteet

## Aiheesta muualla

*Miss Michelle Wie - uutisia, kuvia, artikkeleita 
*PGA Tour  - tietoja PGA-kiertueen sivuilta
*808 Golf, havaijilainen golfsivusto
Bileam

**Bileam** esiintyy Raamatussa, sen 4. Mooseksen kirjan 22–24 luvuissa sekä muutamissa muissa tekstikohdissa. Bileam oli *Beorin* poika. Bileam oli kuninkaan palvelija.

Moabilaisten kuningas Balak Zipporin poika luotti Bileamin voimiin ja halusi, että Bileam kiroaisi Israelin kansan. Bileam neuvotteli moneen otteeseen Balakin miesten kanssa ja sen jälkeen itse Balakin kanssa. Matkalla Balakin luo Bileamin aasi poikkesi tieltä kolme kertaa ja joka kerralla Bileam löi aasiansa. Kolmannen kerran jälkeen enkeli ilmestyi hänelle. Bileam teki Balakin kanssa kolmesti seitsemän uhrialttaria, mutta siunasikin israelilaiset. Lopulta neuvottelut Balakin ja Bileamin välillä raukesivat tyhjiin ja molemmat lähtivät omiin suuntiinsa.

Bileam kuoli israelilaisen sotilaan miekaniskuun.

## Bileamin merkitys
Ihmistä voidaan verrata Bileamiin kun hän tekee asioita omien ajatustensa mukaan kuuntelematta selvää järjen puhetta luullen sitä tyhmyydeksi.
Päivi Akonpelto

**Päivi Elina Akonpelto** (s. 26. toukokuuta 1967 Uurainen) on suomalainen näyttelijä. Hänet on palkittu parhaan naispääosan Jussilla roolistaan vuoden 1995 elokuvassa *[[Suolaista ja makeaa]]*, ehdolla hän on ollut myös roolistaan *[[Säädyllinen murhenäytelmä (elokuva)|Säädyllisessä murhenäytelmässä]]* (1998).

Akonpelto on näytellyt noin kolmessakymmenessä Suomen Kansallisteatterin tuotannossa vuodesta 1990 alkaen.

## Osittainen filmografia

* *[[Juhannustarinoita]]*
* *[[Postimies Pate]]* (2001–2010) - naisääniä (ääni) 
* *[[Suolaista ja makeaa]]* (1995)
* *[[Liljankukka]]* (1997) – Kristiina Simanen
* *[[Säädyllinen murhenäytelmä (elokuva)|Säädyllinen murhenäytelmä]]* (1998) – Elisabeth 
* *[[Parhaat vuodet]]* (2002) – Ada Karvala
* *[[Heinähattu ja Vilttitossu (elokuva)|Heinähattu ja Vilttitossu]]* (2002) – Halise Alibullen
* *[[Sänky (televisiosarja)|Sänky]]* (2003) – Toimittaja
* *[[Muumipappa ja meri]]* (Kansallisteatteri) 2007 – Pikku Myy

## Lähteet

## Aiheesta muualla
*
Taisto Ahtola

**Taisto Olavi Ahtola** (27. huhtikuuta 1917 Pori – 13. elokuuta 2000 Hämeenlinna) oli suomalainen taidemaalari ja Hämeenlinnan taidemuseon pitkäaikainen intendentti. 

## Henkilöhistoria
Ahtolan vanhemmat olivat rautatieläinen Otto Sigurd Ahtola ja Tekla Elina Nordström ja puoliso vuodesta 1942 taidemaalari Rakel Elina Koskinen. Heidän lapsiaan ovat liiketaloustieteen professori Olli Ahtola ja taidehistorioitsija Leena Ahtola-Moorhouse, samoin kuin jo edesmennyt ekonomisti Juha Ahtola. Taisto Ahtola valmistui kansakoulunopettajaksi vuonna 1941 ja toimi opettajana Huittisissa 1944–1950 ja Hämeenlinnassa kansalaiskoulun opettajana 1950–1953. Hän toimi myös Hämeenlinnan taidemuseon perustamisen ja rakentamisen primus motorina ja museon  pitkäaikaisena johtajana ja intendenttinä. Ahtola sai Pro Finlandia -mitalin 1967 ja professorin arvonimen vuonna 1974.

## Taiteellinen tuotanto

Ahtola piti ensimmäisen näyttelynsä Raumalla vuonna 1948. Näyttelyura jatkui 1980-luvulle asti. Hän oli mukana myös Purnu-ryhmän näyttelyissä 1967–1987 ja Sysmän Suvi-Pinxssä. Ahtola maalasi 1950-luvulla väriekspressionistisia teoksia. 1960-luvulla hän kuvasi kokemuksiaan sotavuosista synkillä töillä. 1970-luvulta alkaen hänen töissään on ollut paljon ihmishahmoja.

## Lähteet

## Aiheesta muualla
* Ahtola Kansallisbiografiassa
*
Sydney Penny

**Sydney Penny** (s. 7. elokuuta 1971 Nashville, Tennessee) on yhdysvaltalainen näyttelijä. Hän on naimisissa Robert Powersin kanssa.

## Televisioura

* *Kohtalokas liitto* – Georgia
* *[[Santa Barbara (televisiosarja)|Santa Barbara]]* – B. J. Walker Lockridge
* *[[All My Children]]* – Julia Santos Keefer
* *[[Okalinnut]]* – Meggie Cleary (nuorempi)
* *[[Sunset Beach]]* – Meg Cummings
* *[[Beverly Hills 90210]]* – Josie Oliver
* *[[Kauniit ja rohkeat]]* – Samantha Kelly
* *[[Pale Rider/Kalpea ratsastaja USA 1985]]* - Megan Wheeler
Ailakkavaara

**Ailakkavaara** () on tunturi Suomen Käsivarren Lapissa, Kilpisjärven alueella Enontekiön kunnassa. Sen korkeus on 910 metriä. Alue on tunturivaelluksen harrastajien suosiossa; läheisellä Ailakkajärvellä on autiotupa. Muotonsa vuoksi Ailakkavaara on herkkä lumivyöryille, ja ainakin talvella 2002 siellä on sellainen tapahtunutkin.

## Katso myös
*Luettelo Suomen korkeimmista kohdista

## Lähteet
Rimmel

**Rimmel** on brittiläinen kosmetiikka-alan yritys, joka on perustettu vuonna 1834. 

Liikkeen perustaja Eugene Rimmel työskenteli isänsä apulaisena, kunnes perusti oman liikkeensä Lontoon keskustaan Regent Streetille. Hänen kuollessaan vuonna 1887 pojat jatkoivat liikkeen pitoa. Yrityksen omistaja on vaihtunut monta kertaa, mutta vuodesta 1996 se on ollut Coty, Inc:n tytäryhtiö.

Rimmelin meikkejä pidetään kohtuullisen halpoina. Rimmelin mainoskasvona on vuodesta 2001 esiintynyt malli Kate Moss. Mossin ohella Rimmelin mainoskasvoina toimivat Sophie Ellis-Bextor ja Lily Cole.

## Lähteet
Celebi

**Celebi** tai **Çelebi** voi tarkoittaa seuraavia:

* Çelebi, Kırıkkalen maakuntaan kuuluva kaupunki ja piirikunta Turkissa.
* Çelebi, kurdeihin kuuluva heimo.
* Çelebi, Osmanien valtakunnassa käytetty arvonimi.
* Celebi, Pokémon-hahmo.

## Sukunimenä

* Evliya Çelebi - osmanimatkailija ja kirjailija.
* Musa Çelebi - osmaniprinssi, joka osallistui Osmanien interregnumina tunnetun hajaannuskauden sisällissotiin.
Julius Ailio

**Julius Edvard Ailio** (vuoteen 1897 **Ax**) (19. heinäkuuta 1872 Loppi – 4. maaliskuuta 1933 Helsinki) oli suomalainen arkeologi ja sosiaalidemokraattinen poliitikko. Hän oli Muinaistieteellisen toimikunnan Museoviraston esihistoriallisen osaston johtaja 1898–1905. Hänen suurteoksensa vuodelta 1909 käsittelee Suomen kivikautisia asuinpaikkoja. Ailio tutki useita merkittäviä kivikautisia asuinpaikkoja, Rapolan muinaislinnaa ja Pattijoen Kastellin jätinkirkkoa.

## Elämäkerta
Julius Ailion vanhemmat olivat kansakoulun opettaja Johan Ax ja hänen puolisonsa Johanna Ax.  Ailio suoritti filosofian lisensiaatin tutkinnon 1909 ja toimi sen jälkeen Helsingin yliopiston arkeologian dosenttina 1910–1926. Ailion väitöskirja (1922) käsitteli Venäjän kivikauden kysymyksiä. Muinaistieteellisen toimikunnan / Kansallismuseon / esihistoriallisen osaston johtaja hänestä tuli 1920. Hän oli siviilitoimituskunnan päällikkönä ja senaattorina Tokoin senaatissa vuonna 1917 ja Tannerin hallituksen opetusministerinä 1926–1927. Kansanedustajana Ailio toimi sosiaalidemokraattisen puolueen edustajana vuosina 1919–1922 ja 1924–1933.

Hän oli Työväen akatemian johtokunnan ensimmäinen puheenjohtaja, eli esimies vuosina 1924–1933. Hän pyrki opetuksessaan vapauttamaan opiskelijat aikaisemman vähäisen koulutuksen aikaansaamasta kiihkokansallis-uskonnollisesta painolastista ja korosti luonnontieteiden merkitystä. Työväen Akatemian historian mukaan hän edisti opiskelijoiden tutustumisretkiä Helsingissä eri kohteisiin . Hänet on haudattu Kauniaisiin Työväen akatemian puutarhaan. Kallion kyljessä olevaan osittain luonnon muovaamaan syvennykseen louhittiin erikseen hylly, johon tuhkauurna sijoitettiin. Päälle kiinnitettiin metallinen muistolaatta.

## Julkaisuja

*Kansatieteellinen kuvaus ulkohuonerakennuksista Lopella. 1896
*Kesäkausi Jäämeren ja Vienanmeren rannoilla matkamuistelma. 1899
*Burg Tavastehus, ihre Entwickelung und ihr Alter. 1901
*Hämeenlinna sen vaiheet ja sen rakennukset. 1901
*Lopen asunnot eri kehitysasteissaan, 1902
*Jääkausi ja sen jälkeiset ajat erityisesti Suomen oloja silmällä pitäen. 1903
*Raseporin linnanrauniot kuvallinen matkaopas. 1905
*Die steinzeitlichen Wohnplatzfunde in Finland I–II. 1909 
*Die geographische Entwicklung des Ladogasees. 1915, 
*Novgorodilaisten retki Hämeeseen v. 1311. 1915
*Hämeenlinnan kaupungin historia. 1, 1917, 
*Fragen der russischen Steinzeit. 1922.
*Karjalaiset soikeat kupurasoljet – katkelmia Karjalan koristetyylin kehityshistoriasta. 1922
*Hämeen museon opas. 1922 (useita painoksia)

## Lähteet
* 

## Aiheesta muualla

* Vapaasti ladattavia Julius Ailion e-kirjoja Project Gutenbergiltä ja Projekti Lönnrotilta
* Työväenliikkeen kirjasto. Ailio, Julius.
* 
* 
* Julius Ailion teoksia Hämeenlinnan Lydiassa
Aiolialaiset

**Aiolialaiset** () olivat yksi antiikin Kreikan pääheimoista. Klassisella kaudella aiolialaisten pääalueita olivat Thessalia, Boiotia sekä Vähän-Aasian luoteisrannikon Aiolis, mukaan lukien Lesboksen saari. Aiolialaiset puhuivat aiolialaista murretta.

## Historia

Aiolialaiset saivat nimensä Aiolokselta, jota pidettiin kreikkalaisessa mytologiassa heimon kantaisänä. Heimo asutti alun perin Thessaliaa ja Boiotiaa keskisessä Manner-Kreikassa. Aiolialaisia asui myös Aitoliassa ja Peloponnesoksen pohjoisosissa. Niin kutsuttujen doorilaisvalloitusten aikaan noin 1100-luvulla eaa. aiolialaisia muutti ensin Lesboksen saarelle ja sitten myös Vähän-Aasian luoteisrannikolle, joka sai heimon mukaan nimen Aiolis.

## Kieli ja kulttuuri

Aiolialaisten puhuma aiolialainen kreikka oli yksi klassisen kreikan päämurteista. Aiolialaisella murteella sai alkunsa kreikkalaisten vanhin lyyrinen runous, jota edustavat ennen kaikkea Alkaios ja Sapfo.

## Lähteet
Verona-Villafrancan lentoasema

**Valerio Catulloksi** nimetty Verona-Villafrancan lentoasema sijaitsee 12 kilometrin päässä Veronan kaupungin keskustasta lounaaseen. Se muodostaa Brescian lentoaseman kanssa toiminnallisen kokonaisuuden Aeroporti Sistema del Gardan. Verona-Villafrancasta on sekä koti- että ulkomaisia lentoyhteyksiä. Vuotuinen matkustajamäärä on noin 2&nbsp;500&nbsp;000.

## Lähteet
Blackstar (yhtye)

**Blackstar** oli brittiläinen heavy metal -yhtye, jonka perustivat entiset Carcassin jäsenet vuonna 1995, mutta ilman Bill Steeriä. Yhtyeen nimi tulee Carcassin biisistä, Swansong albumilta. He julkaisivat vain yhden levyn. Jonkin ajan kuluttua Blackstar joutui vaihtamaan nimensä muotoon **Blackstar Rising**. Yhtye hajosi, kun Ken Owen kärsi aivoverenvuodosta.

## Jäsenet
* Ken Owen - rummut, rokaalit
* Jeffrey Walker - laulu, basso
* Carlo Regadas - kitara
* Mark Griffiths - kitara

## Diskografia
* Barbed Wire Soul (1997)
* X (1998)
Michelle Pfeiffer

**Michelle Marie Pfeiffer** (s. 29. huhtikuuta 1958 Santa Ana, Kalifornia) on 
yhdysvaltalainen Golden Globe -palkittu näyttelijä. Hän on saanut myös kolme Oscar-ehdokkuutta.

## Elämä ja ura

Michelle Pfeifferin isä Richard oli ilmastointialan urakoitsija ja äiti Donna kotirouva. Pfeifferilla on kolme sisarusta, joista Dedee Pfeiffer on myös näyttelijä.

Pfeiffer varttui Midway Cityssä. Hän voitti nuorena useita kauneuskilpailuja. Vuonna 1976 hän valmistui Fountain Valleyn high schoolista Orangen piirikunnassa. Sen jälkeen hän kävi Golden West Collegea Huntington Beachissa ja opiskeli oikeussalitoimittajaksi.

Vuonna 1978 Pfeiffer voitti Miss Orange County -kauneuskilpailun ja sijoittui kuudenneksi Miss Kalifornia -kilpailussa. Hän palkkasi itselleen agentin ja alkoi käydä koe-esiintymisissä. Hän sai pieniä rooleja tilannekomediasarjoissa kuten *Seikkailujen saari* ja *Autovarkaiden painajainen*.

Vuonna 1980 Pfeiffer näytteli pienissä rooleissa romanttisessa komediassa *Neljänkympin villitys* ja komediassa *Hollywoodin svengijengi*. Pfeifferin ensimmäinen merkittävä rooli oli vuoden 1983 rikoselokuvassa *[[Scarface – arpinaama]]*. Sitä seurasivat muun muassa roolit elokuvissa *[[Ladyhawke – Legenda haukasta]]* (1985) ja *[[Noidat (elokuva)|Noidat]]* (1987).

Pfeiffer sai Oscar-ehdokkuudet roolisuorituksistaan elokuvissa *[[Valheet ja viettelijät]]* (1988), *[[Loistavat Bakerin pojat]]* (1989) ja *[[Rakkauden kenttä – Love Field]]* (1992). *Loistavista Bakerin pojista* hän voitti Golden Globe -palkinnon vuonna 1990.

Pfeifferin muita menestyselokuvia 1990-luvulta ovat esimerkiksi *[[Frankie & Johnny]]* (1991), *[[Batman – paluu]]* (1992) ja *[[Viattomuuden aika]]* (1993). Pfeiffer jatkaa uraansa edelleen, ja hän muun muassa esittää Janet van Dyneä Marvel Cinematic Universen elokuvissa, alkaen elokuvasta *[[Ant-Man and the Wasp]]* (2018).

## Yksityiselämä

Pfeiffer oli vuosina 1981–1990 naimisissa Peter Hortonin kanssa. Vuonna 1993 hän meni naimisiin David E. Kelleyn kanssa ja sai hänen kanssaan pojan.

## Filmografia

## Lähteet

## Aiheesta muualla
Nintendo Seal of Quality

**Nintendo Seal of Quality** on kultainen sinetti, jonka Yhdysvaltain Nintendo antaa jokaiselle Nintendon konsolille lisensoidulle pelille. PAL-alueella sinetissä lukee "Original Nintendo Seal of Quality" ja NTSC-alueella vain "Official Nintendo Seal". Sinetti on pyöreä PAL-alueella ja soikea NTSC-alueella. Nintendo loi sinetin alun perin taatakseen konsoleilleen laadukkaita pelejä.

Yksi pääsyistä vuoden 1983 videopelilamaan oli kuluttajien tyytymättömyys suureen määrään esitellyistä peleistä. Markkinoiden johtavassa konsolissa Atari 2600:ssa ei ollut suojauksia, joten kuka tahansa jolla oli ohjelmointityökalut saattoi tehdä ja markkinoida pelejä sille. Pelejä tulvi markkinoille, jonka seurauksena kuluttajien luottamus laski.

Pelaajat suhtautuivat varoen pelintekijöihin aikana jolloin Nintendo toi markkinoille Nintendo Entertainment Systemin. NES-peleissä oli 10NES-estosiru, jonka ansiosta kuka hyvänsä ei voinut tehdä pelejä konsolille. Kuluttajien luottamus oli kuitenkin vielä epävarmaa, joten Nintendo esitteli *Seal Of Qualityn* näyttääkseen pelaajille, että pelien täytyi läpäistä laatuvaatimukset. Se oli tietenkin pääasiassa markkinointia mutta se toimi – kuluttajien luottamus palasi ja NES nousi suursuosioon. Kunkin valmistajan pelimäärä rajattiin viiteen peliin vuodessa, jotta peleihin panostettaisiin kunnolla.

Nintendo Seal of Quality on yhä käytössä, ja kaikki Game Boy Advancen, Nintendo DS:n ja Nintendo GameCuben pelien paketit saavat kanteensa kultaisen sinetin. 

Lisensoimattomien pelien valmistajat eivät tyypillisesti uskaltaneet kopioida leimaa sellaisenaan, mutta eräät valmistajat, kuten australialainen HES (Home Entertainment Suppliers) ja yhdysvaltalainen Active Enterprises, kehittivät peleihinsä oman "laatutakuuleimansa".
Rymd

**Rymd** (’avaruus’ ruotsiksi) oli 1970-luvun alusta ainakin 1980-luvulle asti markkinoilla ollut, syklamaatilla makeutettu juomajauhe. Veteen sekoittamalla yhdestä pienikokoisesta pussillisesta valmistui litra valmista juomaa. Markkinoinnissa korostettiin kuljetuksen keveyttä, ja mainonta ajoitettiin kesään, jolloin suuria määriä juomia kuljetettiin painavissa lasipulloissa kesämökeille. Juomajauheen makuina olivat ainakin appelsiini, mansikka, omena, puolukka, sitruuna, vadelma ja veriappelsiini. Aitoja hedelmiä tai marjoja ei käytetty, vaan tekomehun maku tuli esanssista ja väri elintarvikeväristä. 

Juomajauheiden pakkauksissa käytettiin muun muassa Kiviset ja Soraset -hahmoja, koska laki kielsi aitojen marjojen ja hedelmien kuvien käytön tekomehun markkinoinnissa.

Rymd-juomajauheita toi ainakin 1980-luvun taitteessa Suomeen Oy Playtex-Wallco Ab, joka oli osa yhdysvaltalaista, alusvaatteista alkunsa saanutta International Playtex Inc. -konsernia. Käyttötavaroiden maahantuojan (mm. Jordan ja Pata-Pata) valikoimissa Rymd oli ainoa elintarvike.

Jauheen valmistus lopetettiin, kun levisi perättömäksi osoittautunut huhu, että syklamaatilla makeutettu tuote aiheuttaisi syöpää.

## Lähteet
Kuvakirjoitus

**Kuvakirjoitus** (piktogrammikirjoitus, piktografinen kirjoitus) on kirjoitusta, jossa jokin kuva merkitsee sanaa. Esimerkiksi tähden kuva voi merkitä tähteä tai jumalaa. Kuvia eli piktogrammeja voidaan yhdistellä. Veden ja kasvin kuvat yhdistettynä voivat merkitä kasteltua puutarhaa. 

## Synty Egyptissä

Egyptiläinen hieroglyfikirjoitus oli alkuaan ruukkuihin ja muualle piirrettyjä kuvia, joita alkoi ilmestyä viimeistään 3500 eaa. Varsinainen hieroglyfikirjoitus syntyi vuoteen 3100 eaa. mennessä. Hieroglyfejä saatettiin osata jo 3400–3300 eaa.

## Synty Mesopotamiassa

Varhaisin kuvakirjoitus oli Mesopotamian Uruk-kirjoitus, joka lienee kehittynyt savisista laskurahoista, joita käytettiin ehkä kaupassa ja verotuksessakin. Ne tulivat käyttöön noin 9000–8000 eaa., ja kehittyivät mutkikkaiksi vuoden 4000 eaa. jälkeen. Samoihin aikoihin niitä alettiin sulkea savikuoreen, johon alettiin painaa laskurahoilla kuvioita. Lopulta pelkkä savikappale toimitti kirjanpidon virkaa. Noin 3500/3400 eaa. alkaen savitauluihin piirrettiin numeroita. Noin 3200–3100 eaa. kuvakirjoitus alkoi levitä.
Näin kuvakirjoituksen synty vuosiin liittyy kaukokaupan syntyyn. Mesopotamian kuvakirjoitus alkoi kehittyä muutaman sadan vuoden sisään nuolenpääkirjoitukseksi ehkä jo 3000 eaa. alkaen.

Ennen kuvakirjoitusta maalattiin erilaisia kuvia muun muassa luolien seiniin. 

Kiinalaisilla ja Keski-Amerikan intiaanikansoillakin on samankaltaisia kuvakirjoitusjärjestelmiä.

## Laskurahojen kehitys

Varhaiset laskurahat ilmestyivät Lähi-idässä noin 9000 eaa., mutta alkoivat kehittyä noin 5000 eaa. viljelyn voimistuessa. Noin vuodesta 4000 eaa. ilmeni monipuolinen kokoelma laskurahoja.  

## Nykyään
Nykyään käytetään kuvamerkkejä eli piktogrammeja muun muassa liikennemerkeissä.

## Katso myös
*Tallennetuotanto
*Piktogrammit
*Kuvake
*Ideogrammi
*Logogrammi on merkki, joka ilmaisee jonkin sanan.

## Aiheesta muualla

* Escritura proto-sumeria Proel.org.
Salme

**Salme** on alun perin virolainen, Suomessakin tunnettu naisen etunimi.

Salme esiintyy alun perin virolaisessa kansanrunossa ”Salme-neidon kosijat”, jossa Salmea kosimaan tulevat aurinko, kuu ja tähdet. Runoa on käytetty myös kansalliseepoksessa *[[Kalevipoeg|Kalevipoeg,]]* missä Salme-neidosta tehtiin sankarin äidin Lindan sisar. Elias Lönnrot laati kansanrunosta *[[Kanteletar|Kantelettareen]]* suomenkielisen version ”Suomettaren kosijat”. 

Salmen nimipäivä on virolaisessa kuten suomalaisessakin almanakassa 5. elokuuta. Salme on Virossa nykyään varsin harvinainen nimi; vuoden 2025 alussa Salmeja oli Virossa 464, ja yleisin nimi oli yli 85-vuotiaiden ikäluokassa.

Suomeen Salme-nimi tuli Virosta mahdollisesti heimoharrastuksen innoittamana. Se esiintyi Kansanvalistusseuran kalenterissa 1882, ja Suomen almanakassa Salme on ollut vuodesta 1908 lähtien. Suosituimmillaan nimi oli Suomessa 1920–1940-luvuilla.

Digi- ja väestötietoviraston tietojen mukaan Suomessa on Salme-nimen saanut elokuuhun 2025 mennessä 9&nbsp;356 naista ja noin 20 miestä.

## Tunnettuja Salmeja
*Salme Ekbaum (1912–1995), virolainen kirjailija
*Salme Haltia (1912–2021), Suomen vanhin lotta
*Salme Heinonen (s. 1940), suomalainen pituushyppääjä ja pikajuoksija
*Salme Jaakkola (1936–1987), pikajuoksija
*Salme Jyräs (s. 1933), näyttelijä
*Salme Kandolin (s. 1947), vasemmistoliittolainen poliitikko, SKDL:n pääsihteeri 1988–1990
*Salme Karppinen (s. 1937), näyttelijä
*Salme Katajavuori (1912–2016), Kokoomuksen ja Perustuslaillisten kansanedustaja
*Salme Kinnunen (s. 1961), jalkapalloilija
*Salme Laaksonen (1936–2021), näyttelijä
*Salme Myyryläinen (1923–1980), SDP:n kansanedustaja
*Salme Näsi (s. 1948), liiketaloustieteen tutkija ja professori
*Salme Paasilinna (1933–2006), näyttelijä
*Salme Paimander, o.s. *Koskinen* (s. 1944), telinevoimistelija 
*Salme Pekkala-Dutt, o.s. *Murrik* (1888–1964), virolaissyntyinen kommunisti, Kominternin edustaja Britanniassa, Hella Wuolijoen sisar
*Salme Räsänen (1936–2006), korkeushyppääjä
*Salme Sarajas-Korte (1925–2017), suomalainen taidehistorioitsija ja professori
*Salme Setälä (1894–1980), asemakaava-arkkitehti, kirjailija ja suomentaja
*Salme Simanainen (1920–2012), valokuvaaja
*Salme Vannas (1918–1993), suomalainen lääkäri ja silmätautiopin professori
*Salme Vuorinen (1913–2011), kommunistipoliitikko ja kirjailija

## Kuvitteellisia Salmeja

*Salme Hämäläinen, tv-sarjassa *[[Salatut elämät]]*
*Salme Pasi, Joonas Nordmanin sketsihahmo tv-sarjassa *[[Putous]]*

## Lähteet
* 
* 
* 

### Viitteet
Jopa

**Jopa** oli banaaninmakuista limonadia, jota valmisti Hartwall. Juoman valmistus alkoi 1950-luvulla. Tuote katosi markkinoilta nopeasti, koska erikoinen maku ei iskenyt suomalaisiin. Jopa oli hiilihapoton limonadi.

Tuotetta lanseeraamaan tehtiin Nacke Johanssonin säveltämä ja Reino Helismaan sanoittama iskelmä "Jopa on hyvää*"*, jonka levytti 17-vuotias Marion Rung. Kappale on singlen B-puoli, A-puolella on samojen tekijöiden "Loma Ibizalla".. Rung esiintyi sittemmin myös juoman mainoskuvissa. 

Laulu soi Yleisradiossakin, mutta kun juoma tuli markkinoille, siellä tajuttiin, että kyseessä on mainoslevy.

## Huomautuksia

## Lähteet
Arvo Mörö

**Arvo Mörö** (3. heinäkuuta 1914 Kivennapa – 25. syyskuuta 1980  Oulu) oli sotien aikainen kaukopartiomies ja Mannerheim-ristin ritari numero 87. Siviiliammatiltaan hän oli linja-autoliikennöitsijä. Sodan jälkeen hän toimi Oulussa omistamassaan A. Mörö Oy:ssä toimitusjohtajana.

## Kotitausta

Arvo Mörö oli syntyjään luovutetusta Karjalasta. Hän syntyi Kivennavalla Tuomas ja Helena Mörön maanviljelijäperheeseen.

## Talvisodan aika
Talvisodassa Mörö kuului 3. rajakomppaniaan Kannaksen viivytystaisteluiden aikana ja myöhemmin divisioonansa kaukopartiojoukkueeseen.

## Talvi- ja jatkosodan välisen ajan salainen tiedustelu

Rauhan tulo ei katkaissut Mörön toimintaa tiedustelijana, vaan hänestä tuli puolustusvoimain pääesikunnan alaisena toimivan ulkomaaosaston ns. tilastotoimiston tiedustelija eli *reppuri*. Tässä asemassa hän suoritti ainakin kahdeksan tiedustelumatkaa Karjalankannakselle. Useiden Karjalassa syntyneiden kaukopartiomiesten tapaan Mörö hyödynsi näillä matkoillaan paikallistuntemustaan, sillä kaksi näistä matkoista ulottui hänen syntymäpitäjäänsä Kivennavalle.

Rauhan aikaa käytettiin myös tiedustelijan erikoiskoulutukseen. Esimerkiksi huhtikuussa 1941 järjestettiin laskuvarjohypyn pikakoulutus. Myös tiedustelijakurssi ja radiosähköttäjäkoulutus olivat ohjelmassa.

## Toiminta jatkosodassa

Mörön ensimmäinen jatkosodan partiomatka alkoi kahden miehen partiolla heti sotatilan julistamisen jälkeen 17. kesäkuuta 1941. Tiedustelukohteena olivat neuvostoarmeijan joukkojen siirrot Viipurin eteläpuolella. Tämän jälkeen seurasi lukuisia matkoja, joiden aikana suoritettiin niin tiedustelu- kuin hävitystehtäviäkin. Useilla matkoilla Mörö oli sekä partion johtaja että radisti.

### Ritarinimitys

Esityksen Arvo Mörön nimittämisestä Mannerheim-ristin ritariksi teki päämajan tiedusteluosaston päällikkö, eversti Lars Melander. Esityksessä kootaan yhteen talvisodan, välirauhan ajan sekä syksyn 1941 toiminta. Nimitys Vapaudenristin 2. luokan Mannerheim-ristin ritariksi tuli 31. elokuuta 1942.

## Liikennöitsijä Arvo Mörö

Ennen sotia vuonna 1924 perustettu veljekset Mörön linja-autoliike toimi Kivennavalla. Sotien jälkeen piti luovutettujen alueiden liikennöitsijöille löytää uudet kotipaikat ja toiminta-alueet. Tämä tehtiin yhteistyössä Linja-autoliiton sekä kulkulaitosten ja yleisten töiden ministeriön kesken.

Omistajajien palattua sotatoimista veljeksistä Arvo Mörö jatkoi liiketoimintaa ja vanhemmat veljekset Antti, Juho ja Väinö Mörö jäivät Etelä-Suomeen. A. Mörö Oy:n toiminta asettui uuteen kotipaikkaan Ouluun ja sen ympäristöön. Yritys on sittemmin myyty osaksi Koiviston Auto - yhtymää.

## Lähteet
* 
* 
* 

### Viitteet

## Kirjallisuutta
*
*
Glock 17

**Glock 17** on ensimmäinen itävaltalaisen Glock-yhtiön suunnittelema ja valmistama pistoolimalli. Itävallan armeija otti sen vuonna 1983 palveluspistoolikseen P80-nimikkeellä. Se on myös hyväksytty yhdeksi Naton virallisista pistoolimalleista.

Glock on lyhytrekyyliperiaatteella toimiva itselataava pistooli, jossa jäykkäyhteys perustuu luistin hylsynpoistoaukkoon lukittuvaan, auetessaan peräpäästään alaspäin keinahtavaan piippuun. Pistoolissa ei ole iskuvasaraa, vaan muulloin kuin liipaisinta vedettäessä aina puolivireasennossa oleva iskuripiikki. Aseessa ei tämän vuoksi ole erillistä varmistusvipua, vaan siinä on liipaisinvarmistin, automaattinen iskuripiikin lukitus ja automaattinen laukaisutangon varmistin, jotka estävät pistoolin laukeamisen muulloin kuin liipaisinta asianmukaisesti painettaessa.  

Glock-pistoolien runko on tehty polymeerista, jonka vuoksi aseen tullessa markkinoille varsinkin Yhdysvalloissa esitettiin väitteitä ettei asetta voisi havaita metallinpaljastimella; todellisuudessa noin 80&nbsp;% aseen painosta muodostuu metallista.

Tällä hetkellä Glockia valmistetaan 31 eri mallia kuudessa eri kaliiperissa.

Glock on rajavartijoiden ja vanginvartijoiden virka-aseena Glock 17-, 19- ja 26-malleina. Glock on myös Suomen poliisin virka-ase ennen sen korvaamista Walther P99Q:lla. Suurimmalla osalla Suomen poliiseista Glock on edelleen virka-aseena. Glock on hyvin suosittu myös harrastuskäytössä, etenkin practical- ja SRA-ampujien keskuudessa.

Myös Suomen puolustusvoimat otti Glock 17 -pistoolin palveluskäyttöön vuoden 2009 aikana mallimerkinnällä 9.00 PIST 2008. Ase toimitetaan puolustusvoimien merkinnöillä, perusmallista eroavalla karhennetulla RTF2 -kahvalla, kahden kilogramman laukaisulla, tritium-tähtäimillä ja 17+2 patruunan lippailla. Aseen lisävarusteita puolustusvoimien käytössä ovat taktinen valo sekä visuaalinen ja infrapunalaser. Pistoolia tulevat käyttämään ainakin laskuvarjo- ja erikoisjääkärit, kansainvälisiin tehtäviin koulutettavat kriisinhallintajoukot, sekä sotilaspoliisit.

## Lähteet

## Aiheesta muualla

*Glock:n kotisivu 
*Video, joka havainnollistaa Glock-pistoolin toimintaperiaatetta kolmiulotteisen mallin avulla
Mark Lewis-Francis

**Mark Lewis-Francis** (s. 4. syyskuuta 1982) on englantilainen pikajuoksija, joka on voittanut olympiakultaa 4&nbsp;x&nbsp;100 metrin viestijuoksusta vuoden 2004 kesäolympialaisissa. Voittoaika oli 38,07. Tässä juoksussa hänen lisäkseen juoksivat Marlon Devonish, Darren Campbell ja Jason Gardener. 100 metrin kilpailussa Lewis-Francis ei selviytynyt finaaliin Ateenassa.

Barcelonan EM-kilpailuissa 2010 Lewis-Francis sijoittui 100 metrillä toiseksi ajalla 10,18. Hän sai 100 metrillä hopeaa myös saman vuoden Delhin Kansainyhteisön kisoissa. Sisäratojen MM-kilpailuissa hän on saanut 60 metrillä pronssia Lissabonissa 2001 ja EM-kilpailuissa samalla matkalla hopeaa Wienissä 2002. Lisäksi hänellä on useita pikaviestin arvokisamitaleita.

Yleisurheilu-uransa jälkeen Lewis-Francis on kilpaillut rattikelkkailussa. Vuoden 2017 EM-kilpailuissa hän sijoittui 14:nneksi Britannian nelimiehisjoukkueessa. Maailmancupissa hän on sijoittunut parhaimmillaan kuudenneksi joulukuussa 2016.

## Henkilökohtaiset ennätykset
*50 m: 5,73 (2002)
*60 m: 6,51 (2001)
*100 m: 10,04 (2002)
*200 m: 20,94 (2002)

## Lähteet
*
### Viitteet
Franchise

**Franchise** (suom. ”toimilupa”, ”edustus”) myös **franchising** (suom. ”toiminta toimiluvalla”), on menettely, jossa yrittäjä hankkii oikeuden käyttää tavaramerkkiä ja menetelmiä harjoittamassaan yritystoiminnassa. Tästä oikeudesta yrittäjä suorittaa korvauksen, joka voi olla vuosittainen maksu tai prosentuaalinen osuus myynnistä tai voitosta. Koulutus ja tukipalvelut on monesti liitetty tähän sopimukseen.

Yleisimpiä franchise-periaatteella toimivia yrityksiä ovat hampurilais- ja muut ravintolat.

Suomen kielen lautakunta esitti franchise-termille Esko Koivusalon ehdottamaan suomenkielistä vastinetta 'luvake' vuonna 1988. Termi ei ole yleistynyt, eikä sitä löydy Kielitoimiston sanakirjasta.

## Franchisingketjutoiminnan tunnusomaisia piirteitä
* Franchise on kahden itsenäisen yrityksen, franchising-antajan eli luvakkeenantajan (engl. *franchisor*) ja franchising-ottajan eli franchising-yrittäjän eli luvakkeenottajan (engl. *franchisee*) väliseen sopimukseen pohjautuva yhteistyömuoto. Luvakkeenantaja ei normaalisti rahoita luvakeyrittäjää eikä omista osuutta tämän yrityksestä. Luvakkeenantajalla on kuitenkin yleensä ketjussaan myös omia toimipisteitä.
* Perustuu luvakkeenantajan kehittämään ja luvakkeenottajalle luovuttamaan konseptiin, jonka mukaisesti kaikki ketjun jäsenet markkinoilla toimivat. Ketjun jäsenet toimivat myös yhteisen ”brandin” alla ja yhdenmukaisella julkiasulla.
* Luvakkeenantaja siirtää konseptiin ja sen käyttöön liittyvän taitotiedon luvakeyrittäjälle esim. koulutuksen ja käsikirjojen avulla. 
*Luvakeyrittäjä sitoutuu liiketoiminnassaan noudattamaan toimintaohjeita ja suuntaviivoja sekä täyttämään konseptin laatuvaatimukset. Luvakkeenantaja voi tuottaa ja järjestää jatkuvaa kaupallista ja teknistä tukea ketjun luvakeyrittäjille. 
*Yrittäjän aloittaessa liiketoimintaansa luvakkeenantaja voi kouluttaa hänet sekä avustaa yrittäjää liiketoiminnan käynnistämiseen liittyvissä asioissa, kuten tilojen hankinnassa ja niiden varustamisessa, rahoitusneuvotteluissa, hankintasopimuksissa, avajaisten järjestämisessä jne. Jatkossa luvakkeenantaja kehittää ketjun jäsenten kilpailukykyä ja toimintaa muun muassa markkinointitoimenpiteillä, koulutuksella, seuranta- ja suunnittelujärjestelmillä, neuvontatyöllä, sisäisellä informaationvälityksellä ja kokemusten vaihdolla.
*Yrittäjälle toiminta on vastikkeellista - hän maksaa konseptin käyttöoikeudesta, ketjun jäsenyydestä sekä saamistaan eduista ja palveluista kerta- ja/tai jatkuvia maksuja luvakkeenantajalle.
*Luvakkeenantaja johtaa yhteistyöketjua ja kontrolloi franchisingyrittäjän toimintaa. 
*Luvakeyrittäjä kuten yrittäjä yleensä, kantaa liiketoiminnassaan yrittäjäriskin.

## Franchise-ketjuja
Lähde:

*Aarikka
*Arnolds
*Avis
*The Body Shop
*Picnic
*Eilakaisla
*Faunatar
*G4S
*Gigantti
*Hertz
*Hesburger
*JYSK
*Kotijäätelö
*Kotipizza
*Laattapiste Collection
*Laatutakuu 
*Makuuni
*McDonald’s
*Pentik
*R-kioski
*Robert’s Coffee
*Rolls
*Sixt
*Subway
*Specsavers
*Taloasema
*Tapiola
*Vianor

## Katso myös
* Brändi

## Lähteet

## Aiheesta muualla

* Suomen Franchising-Yhdistys ry
Oulunsalon kirkko

**Oulunsalon kirkko** on kirkko Oulussa, Oulunsalon kaupunginosassa Kirkonseudun alueella.

Tyyliltään uusgotiikkaa edustava puinen länsitornillinen pitkäkirkko on rakennettu vuosina 1888–1891. Kirkon on suunnitellut arkkitehti Julius Basilier. Syksyllä 1891 valmistunut kirkko vihittiin käyttöön 7. helmikuuta 1892.

Kirkon alttaritaulu on peräisin nykyistä kirkkoa edeltävästä kirkosta. Taulun on maalannut oululainen taidemaalari G. A. Dahlström vuonna 1855. 

## Aiemmat kirkot
Nykyinen kirkko on kolmas kirkko Oulunsalossa. Ensimmäinen kirkko, niin sanottu uhrikirkko, oli rakennettu vuonna 1655. Kirkko sijaitsi nykyisen kirkon vieressä sijaitsevalla hautausmaalla, jossa on muistokivi uhrikirkon sijaintipaikalla. Uhrikirkko purettiin uuden kirkon valmistuttua vuonna 1855. Uhrikirkosta säilyneitä esineitä on näytteillä Oulunsalon kotiseutumuseossa.

Toinen kirkko valmistui 1855, mutta ehti palvella vain 27 vuotta, kun se paloi salamaniskun sytyttämänä 14. kesäkuuta 1882.. Palossa tuhoutui myös osa seurakunnan arkistoa. Ukkonen poltti samana päivänä myös läheisen Lumijoen kirkon. Uusi kirkko valmistui vasta lähes kymmenen vuoden päästä, koska palaneella kirkolla ei ollut palovakuutusta ja kirkko oli vielä osittain maksamatta. Pohjois-Pohjanmaan museossa säilytetään toisesta kirkosta pelastunutta Mikael Toppeliuksen koristelemaa saarnastuolia.

Huhujen mukaan Oulunsalon kirkon kuului aluksi olla Lumijoen kirkko, mutta piirustukset vaihtuivat. Lumijoen nykyinen kirkko kuuluisi siis Oulunsalon kirkon paikalle.

Kirkon sankarihautausmaan sankariristi on paljastettu vuonna 1952 ja se on kuvanveistäjä Ilmari Wirkkalan suunnittelema.

## Lähteet

## Aiheesta muualla

*
10NES

**10NES** oli aitouden varmistamiseen käytettävä koodi, jota käytettiin Nintendo Entertainment System -konsolilla. Systeemi koostui kahdesta osasta: mikrosirusta NES:ssä joka tarkisti pelimoduulin aitouden sekä mikrosirusta pelimoduulissa, joka antoi laitteelle 10NES-koodin. Jos moduuli ei todistanut aitouttaan, laite ei käynnistynyt. 10NES oli patentoitu ja vain Nintendo pystyi valmistamaan aitoja hyväksyttäviä moduuleja.

Lukuisat yritykset löysivät tapoja ohittaa mikrosirun. Useimmat lisensoimattomat yritykset loivat sähköpiirejä, jotka käyttivät jännitepiikkiä poistakseen NES:n varmistusmikrosirun pois käytöstä. Tengen (Atarin NES-pelejä tehnyt sivuyhtiö) otti erilaisen suunnan ja valmisti "Rabbit"-mikrosirun, joka jäljensi 10NES:n toiminnon. Nintendo haastoi Tengenin oikeuteen tästä, mutta käsittely päättyi tuloksettomana osapuolten päästyä sovintoon. Muutama lisensoimaton peli pääsi Euroopan ja Australian markkinoille. Pelit toimivat käyttäen hyväksi jonkun lisensoidun moduulin 10NES-mikrosirua.

Konsolin pystyi modaamaan (eli poistamaan aluelukituksen sekä lisensoimattomien moduulien eston käytöstä) katkaisemalla mikropiiristä kuvassa ympyröidyn jalan poikki.

## Lähteet
Jason Spezza

**Jason Anthony Rocco Spezza** (s. 13. kesäkuuta 1983 Mississauga, Ontario, Kanada) on kanadalainen uransa päättänyt jääkiekkoilija, joka pelasi keskushyökkääjänä. Hän edusti viimeksi NHL-joukkue Toronto Maple Leafsia. Hänet varasi Ottawa Senators vuoden  ensimmäisellä kierroksella varausnumerolla 2. Hän on maailmanmestari vuodelta 2015.

## Peliura
Ensimmäinen kausi Spezzalle NHL:ssä oli , jolloin Ottawa pääsi myös pudotuspeleihin. Kyseisenä kautena Spezza pelasi vain 33 runkosarjaottelua useiden loukkaantumisten takia. Tästä huolimatta Spezza onnistui kuitenkin tekemään yhteensä 21 pistettä.  Ennen NHL:n työsulkua kausi  meni Spezzalta tulokaskautta paremmin, hän välttyi suuremmilta loukkaantumisilta ja teki 78 ottelussa yhteensä 55 pistettä. Työsulun jälkeinen kausi  sujui Spezzalta myös tehokkaissa merkeissä, sillä hän merkkautti 68 ottelussa yhteensä 90 (19+71) pistettä. Hän voitti kaudella  pudotupelien pistepörssin 22 pisteellä. Spezza on tehnyt neljällä NHL-kaudella yli 30 maalia. Edustettuaan 11 kautta Ottawa Senatorsia, Spezza kaupattiin Dallas Starsiin kesällä 2014.

Spezza teki kaudeksi  sopimuksen Toronto Maple Leafsin kanssa.

Lokakuussa 2020 Spezza teki Maple Leafsin kanssa yksivuotisen ja 700 000 dollarin arvoisen jatkosopimuksen.

Kesäkuussa 2021 Spezza teki Maple Leafsin kanssa yksivuotisen ja 750 000 dollarin arvoisen jatkosopimuksen.

Kanadan maajoukkueessa Spezza voitti kultaa MM-kilpailuissa Tšekissä 2015. Hän voitti kisojen pistepörssin tehoilla 6+8=14 ja hänet valittiin turnauksen parhaaksi hyökkääjäksi. MM-hopeaa hän saavutti 2008 ja 2009. Spezza saavutti nuorten MM-kilpailuissa hopeaa 2002 sekä pronssia 2000 ja 2001.

## Tilastot

## Lähteet
* 
* 
* Tilastot ja saavutukset eliteprospects.com 
### Viitteet

## Aiheesta muualla
*NHL:n kotisivuilla
*Jason Spezza jatkoaika.com:issa
Colin Davis (kapellimestari)

**Colin Rex Davis** (25. syyskuuta 1927 Surrey, Englanti – 14. huhtikuuta 2013) oli brittiläinen kapellimestari.

## Ura
Davis opiskeli klarinetinsoittoa Royal College of Musicissa Lontoossa, jossa häneltä evättiin kapellimestaritunnit, koska hän ei ollut riittävän hyvä pianonsoittaja. Tästä huolimatta hän perusti opiskelijakollegoidensa kanssa Kalmar Orchestran ja toimi usein sen johtajana.

Vuonna 1952 Davisista tuli balettimusiikin johtaja Royal Festival Hallissa ja hän oli assistenttikapellimestarina BBC Scottish Orchestrassa vuosina 1957–1959. Hän nousi ensi kertaa kuuluisuuteen vuonna 1959 johtaessaan lyhyellä varoitusajalla Wolfgang Amadeus Mozartin oopperan *[[Don Giovanni]]* Otto Klempererin sairastuttua. Vuotta myöhemmin samankaltainen tilanne toistui, kun hän korvasi Thomas Beechamin johtaessaan Mozartin *[[Taikahuilu]]n* Glyndebournessa.

1960-luvulla Davis työskenteli Sadler’s Wells Operassa, Lontoon sinfoniaorkesterissa ja BBC Symphony Orchestrassa. Vuonna 1971 hän siirtyi pääkapellimestariksi Royal Opera Houseen Georg Soltin seuraajaksi ja toimi siellä aina vuoteen 1986 asti. Hän tuli tunnetuksi Michael Tippettin teoksien kantaesittäjänä: *The Knot Garden* (1970), *The Ice Break* (1977) ja *The Mask of Time* (1984). Vuonna 1977 hän johti *[[Tannhäuser]]in* Wagnerin musiikille omistetuilla Bayreuth-festivaaleilla ja tuli siten ensimmäiseksi kyseisillä festivaaleilla johtaneeksi englantilaiseksi kapellimestariksi.

Davis työskenteli Baijerin radion sinfoniaorkesterin ja Bostonin sinfoniaorkesterin kanssa ennen kuin aloitti Lontoon sinfoniaorkesterin ylikapellimestarina vuonna 1995.

Paitsi Tippettin ja Mozartin musiikin tulkitsijana, Davis tunnettiin erityisesti Jean Sibeliuksen ja Hector Berlioz’n musiikin tuntijana.

## Huomionosoitukset
Davis aateloitiin vuonna 1980.

## Lähteet

## Aiheesta muualla
* Sir Colin Davisin muistokirjoitus Helsingin Sanomissa .
Tommi Salmelainen

**Tommi Salmelainen** (s. 29. tammikuuta 1949 Helsinki) on suomalainen jääkiekkoilija. Hän oli ensimmäinen Euroopasta NHL:ään  pelaaja: vuonna  St. Louis Blues varasi hänet kuudennella kierroksella numerolla 66. Salmelainen ei kuitenkaan pelannut NHL:ssä koskaan yhtään ottelua. Salmelainen voitti HIFK:ssa Suomen-mestaruuden keväällä 1969 ja kaudella 1979–1980. Hän kuului Suomen maajoukkueeseen vuoden 1971 MM-kilpailuissa.

Salmelaisen pojat Tony ja Tobias ovat myös pelanneet jääkiekkoa pääsarjatasolla. 

## Seurat

## Lähteet

## Aiheesta muualla
* 
*
Brian Lewis

**Brian Lewis** (s. 5. joulukuuta 1974 Sacramento, Kalifornia, Yhdysvallat) on yhdysvaltalainen juoksija, joka voitti olympiakultaa vuoden 2000 kesäolympialaisten 4 x 100 metrin juoksusta. Hän pelasi nuorena baseballia (hänen isänsä ja setänsä olivat huippuja basebalissa), mutta vaihtoi sen juoksuun, sillä ei halunnut, että hänen isästään tulisi hänen valmentajansa.

## Lähteet
Wade Redden

**Wade Redden** (s. 12. kesäkuuta 1977 Lloydminster, Saskatchewan) on kanadalainen ammattilaisuransa lopettanut jääkiekkoilija. Taustaltaan hän kuuluu Pohjois-Amerikan alkuperäiskansoihin.

New York Islanders varasi Reddenin  ensimmäisellä kierroksella. Redden edusti Ottawaa 11 kauden ajan ennen siirtymistään New York Rangersiin. Hän edusti Rangersia kaudet 2008–2010 ja Rangersin farmijoukkuetta Connecticut Whalea kaudet 2010–2012. Kauden 2012–2013 alkua viivästyttäneen työsulun päätyttyä Redden teki sopimuksen St. Louis Bluesin kanssa. Huhtikuussa 2013 hän siirtyi Boston Bruinsiin.

## Tilastot

## Saavutukset
* WHL:n vuoden tulokas, vuonna 1994
* WHL Idän toinen tähdistökentällinen, vuonna 1995
* WHL Idän ensimmäinen tähdistökentällinen, vuonna 1996
* Memorial Cupin tähdistökentällinen, vuonna 1996
* NHL Plus/Minus Award, vuonna 2006

## Lähteet
* 
* 
* 

### Viitteet
Vladimir Muravjov

**Vladimir Pavlovitš Muravjov** (, s. 30. syyskuuta 1959) on neuvostoliittolainen pikajuoksija, joka voitti useita mitaleita 1980-luvulla Neuvostoliiton pikaviestijoukkueessa.

Moskovan olympialaisissa 1980 Muravjov juoksi avausosuuden viestin voittaneessa Neuvostoliiton joukkueessa. 100 metrillä Muravjov sijoittui kuudenneksi. Los Angelesin olympialaisia Neuvostoliitto boikotoi mutta Soulissa 1988 Neuvostoliitto oli mukana ja Muravjov oli jälleen mukana kultaa voittaneessa pikaviestijoukkueessa. Juoksun suurin suosikki Yhdysvallat hylättiin jo alkuerissä.

Maailmanmestaruuskilpailuissa Muravjov oli mukana Neuvostoliiton pikaviestijoukkueessa Helsingissä 1983, josta tuli kolmas sija, ja Roomassa 1987, josta tuli toinen sija. 

Yleisurheilun maailmancupissa 1985 Muravjov juoksi kuudenneksi 200 metrillä ja pikaviestissä tuli kolmas sija. Seuraavan vuoden EM-kilpailuista Neuvostoliiton joukkue voitti kultaa.